Výzva na predloženie ponuky

na zadávanie  zákazky na dodanie tovaru vrátane potravín,  poskytnutie služby, alebo uskutočnenie stavebných prác, ktoré nespĺňajú podmienky podľa  § 4 ods. 2 alebo ods. 3 písm. b) a c)  zákona  č. 25/2006 Z. z. o verejnom obstarávaní a o zmene a doplnení niektorých zákonov  

1.    Identifikácia verejného obstarávateľa:
Názov: Obec Heľpa
Sídlo:   Farská 588/2, 976 68 Heľpa
IČO:  00313424
DIČ:    2021223083
Telefón: 0486186237
Kontaktná osoba: Mgr. Andrea Fillová
e-mail: andrea.fillova@helpa.sk

2.    Podrobný popis predmetu zákazky a jeho rozsah:
Vybudovanie čerpacej stanice na ulici Partizánska cez potok Krivuľa
- existujúca splašková kanalizácia odvádza splaškové odpadové vody z horných časti ulíc Partizánska a Farskej do potoka Krivuľa. Navrhovaná čerpacia stanica rieši odvedenie týchto vôd čerpaním cez potok s uchytením výtlačného potrubia na moste. Potrubie bude zaústené do existujúcej kanalizácie zaústenej do ČOV. Prepojenie ČS s existujúcou kanalizáciou bude pomocou potrubia a tvaroviek PVC DN 300. Súčasťou vybudovania ČS je aj vybudovanie prípojky NN vrátane merania odberu el. energie.

3.    Predpokladaná hodnota zákazky podľa projektu:   13 900,- € 
                                                      (+ 2500 € za prípojku NN) 

4.    Lehota na predkladanie ponúk:  2.10.2013 do 13:00 hod.

5.    Miesto doručenia ponúk: 
Obec Heľpa – obecný úrad
Farská 588/2, 976 68 Heľpa

6.    Podmienky účasti a požiadavky verejného obstarávateľa na predmet zákazky:
 - doklad o oprávnení na podnikanie v predmete zákazky
 - doklad o tom že uchádzač nemá podlžnosti voči sociálnej poisťovni 
(v prípade víťazného uchádzača)

7.    Typ zmluvy:
- Zmluva o dielo podľa § 536 a nasl. Obchodného zákonníka

8.    Podmienky financovania predmetu zákazky:
Z rozpočtu obce a to po odovzdaní prác

9.    Miesto dodania tovaru, poskytnutia služby alebo uskutočnenia stavebných prác:
Obec Heľpa -  ulica Partizánska - KN č. 1860/1 (za RD č. súp. 475)

10.    Termín dodania tovaru, poskytnutia  služby alebo uskutočnenia stavebných prác:  najneskôr do 30.11.2013

11.    Kritériá na vyhodnotenie cenových ponúk:
Kritérium na vyhodnotenie cenových ponúk je najnižšia celková cena predmetu zákazky v eurách s DPH. 

12.    Ďalšie informácie verejného obstarávateľa: 
Vhodná osobná obhliadka.
Bližšie informácie u kontaktnej osoby.

a)    proti postupu pri zadávaní zákazky nie je možné podať námietky podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov v znení neskorších predpisov,
b)    verejný obstarávateľ v lehote do 5 pracovných dní od vyhodnotenia informácií získaných prieskumom trhu resp. ponúk oznámi všetkým uchádzačom výsledok vyhodnotenia. Úspešnému uchádzačovi oznámi, že jeho ponuku  prijíma,
c)    ak z akýchkoľvek dôvodov nedôjde k uzatvoreniu zmluvy resp. vystaveniu objednávky pre úspešného uchádzača, resp. úspešný uchádzač od plnenie zmluvy alebo objednávky odstúpi, verejný obstarávateľ môže vyzvať na uzavretie zmluvy, resp. vystaviť objednávku pre uchádzača, ktorý sa umiestnil ako druhý v poradí. Ak nedôjde k uzatvoreniu zmluvy resp. vystaveniu objednávky ani s uchádzačom, ktorý sa umiestnil ako druhý v poradí, verejný obstarávateľ môže vyzvať na uzavretie zmluvy uchádzača, ktorý sa umiestnil ako tretí v poradí.

V Heľpe, dňa 9.9.2013 			          Jozef Fillo, v.r.
							starosta obce